Leesstof vir die jongspan - FAK
Met die jongspan weer by die huis weens die verpligte tuisinperking, is daar niks soos ‘n lekker boek om hulle mee besig te hou nie.
Met Lapa Uitgewers se keur van kinderboeke, sal die jongspan op verbeeldingsvlugte kan gaan en ook baie nuwe dinge kan leer.
Boeke vol avontuur met ‘n sprokiesverhaalkinkel
OUTEUR: Maritha Snyman
KATEGORIE: Fiksie vir jongmense
Hierdie reeks bestaan uit drie titels: Projek Paddaprins, Projek Boontjierank en Projek Doringrosie. Al drie titels is nou saamgebundel vir meer genot en groter waarde vir geld.
Angelette, Soekie en Toni is soort van maats. Hulle is nie, soos die meeste maats, saam op skool nie. Hulle bly nie eers in dieselfde buurt nie. Hulle is maats omdat hulle winkelkinders is. Hulle ouers het winkels in die winkelkompleks, Ninapark. Hier het die drie maats allerlei opwindende avonture. En elke avontuur klink amper soos ‘n sprokie …
Meisies en seuns is die hoofkarakters. Dit beteken dat ‘n groot aantal lesers met Angelette, Soekie en Toni kan identifiseer.
Die klein boekies met baie inligting
OUTEUR: Fanie Viljoen
KATEGORIE: Niefiksie vir jongmense
PRYS: R40,00 elk
Het jy geweet muskiete is van die dodelikste diere op aarde, piesangs is radioaktief en jou vingers het glad nie spiere nie?
Leer meer fantastiese feite oor mense, diere, bome en selfs die buitenste ruimte. Verras jou familie en vriende met hoe baie jy weet.
Hierdie splinternuwe reeks deur die geliefde kinderboekskrywer Fanie Viljoen bestaan uit vier boeke. Een bevat fantastiese feite, ’n tweede gruwelike geheime en onopgeloste raaisels, ’n derde vertel oor katastrofiese kattekwaad en lekker poetse en die vierde een bevat reuserekords van alle soorte.
’n Probleem kan ’n probleem wees
OUTEUR: Rachel Rooney
Moenie dat hulle jou broek laat bewe nie. Daar is soveel dinge wat jy kan doen om hulle die hasepad te laat kies!
OUTEUR: Fanie Villjoen
OUTEUR: Ruth Brown
OUTEUR: Melanie Tait
Vertel my nog ‘n grappie
Hoekom doen Kersvader so goed karate? Want hy het ‘n swart belt.
As jy wil grappies vertel by jou volgende partytjie, hier is die boek!
Maritha Snyman se Vertel my ‘n grappie was BAIE pret. Hier kom nog vetter pret in Vertel my nog ‘n grappie.
Vertel die skreeusnaakse grappe en pittige sêgoed in hierdie boek vir jou maats – dit sal ure se lagpret verseker! Kinders sal dol wees op hierdie grappieboek wat grappe oor allerlei onderwerpe bevat.
Oorlewingsgids vir ‘n prinses
OUTEUR: Fedrica Magrin
ILLUSTRASIES: Laura Brenlla
In hierdie boek sal jy die bekendste prinsesse ontmoet en deur hul verhale en die advies van ’n betroubare towertante te lees, sal jy leer hoe om uit die pad van bose hekse te bly, hoe om getroue vriende en sjarmante prinse te ontmoet.
OUTEUR: Leon de Villiers